Utah
De Utah ass e Bundesstaat am Weste vun den USA.

Den Numm Utah ass op den Indianer-Stamm vun den Ute zeréckzeféieren, déi do, nieft aneren, bis haut do liewen.

Geographie 
De Utah ass Noper mam Nevada, Idaho, Wyoming, Colorado, New Mexico an Arizona. Zesumme mam Colorado, New Mexico an Arizona huet de Utah e Véierlännereck. (Four Corners).

Am Osten an am Süden ass de Colorado-Plateau, am Westen d'Basin and Range Province. Tëscht deenen zwou Groussregioune sinn d'Wasatch Mountains, déi d'Grenz maachen. D'Rocky Mountains ginn am Osten an Nordosten nach sou just bis an de Utah. Am Nordosten, an de Uinta Mountains, ass de Kings Peak (4123 m), den héchste Bierg vum Utah.

Demographie
De Utah huet 2,855 Milliounen Awunner (2012), wouvun iwwer 80 % an der Metropolregioun Wasatch Front ënner der Westflank vun der Wasatchkette liewen. De Rescht vum Bundesstaat ass extreem dënn bewunnt.

Ronn 60 % vun der Bevëlkerung si Mormonen.

Kuckeswäertes
Am Utah sinn déi heiten Nationalparken:
Arches-Nationalpark
Bryce-Canyon-Nationalpark
Canyonlands-Nationalpark
Capitol-Reef-Nationalpark
Zion-Nationalpark

De Monument Valley ass keen Nationalpark a gëtt autonom vun den Indianer, déi do wunnen, verwalt.

Zu den National Monuments zielenː
Cedar Breaks National Monument
Dinosaur National Monument
Grand Staircase-Escalante National Monument
Natural Bridges National Monument
Rainbow Bridge National Monument
Timpanogos Cave National Monument

Um Spaweck 

!